บาทเปิด30.61/63จับตาเงินทุนไหลเข้า
ธนาคารซีไอเอ็มบี ไทย รายงาน เงินบาทเปิดตลาด 30.61/63 คาดวันนี้แกว่งแคบ จับตาเงินทุนไหลเข้า
18 ต.ค. 2555

ธนาคารซีไอเอ็มบี ไทย รายงาน เงินบาทเปิดตลาด 30.61/63 คาดวันนี้แกว่งแคบ จับตาเงินทุนไหลเข้า
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.61/63 บาท/ดอลลาร์ ทรงตัวในระดับเดียวกับช่วงปิดตลาดเย็นวานนี้
"เงินบาททรงตัวในระดับเดียวกันกับชี่วงปิดตลาดเย็นวานนี้ วันนี้น่าจะแกว่งตัวในกรอบแคบๆ" นักบริหารเงิน กล่าว
ผลจากมติของคณะกรรมการนโยบายการเงิน(กนง.) เมื่อวานที่ประกาศปรับลดอัตราดอกเบี้ยนโยบาย(อาร์/พี) ลงอีก 0.25% ต่อปี มาอยู่ที่ 2.75%ต่อปี แม้จะเป็นเรื่องเกินความคาดหมายของตลาด แต่คงเป็นช่วงสั้นๆ และไม่ส่งผลกระทบต่ออัตราแลกเปลี่ยนมากนัก แต่อาจมีผลต่อการไหลเข้าของเงินทุนจากต่างประเทศ
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 79.12/16 เยน/ดอลลาร์ ปรับตัวอ่อนค่าจากระดับ 78.74/75 เยน/ดอลลาร์ ส่วนเงินยูโรอยู่ที่ระดับ 1.3105/3108 ดอลลาร์/ยูโร ปรับตัวอ่อนค่าจากระดับ 1.3121/3124 ดอลลาร์/ยูโร 
นักบริหารเงินประเมินกรอบการเคลื่อนไหวของเงินบาทวันนี้น่าจะอยู่ในกรอบ 30.55-30.65 บาท/ดอลลาร์